П Р О Е К Т

Д О Г О В О Р

рег.№……/………….2021 год.

**за възлагане на дейности по товарене, транспортиране и претоварване на дървесина**

Днес, ………**2021г.** в гр. Попово, обл.Търговище между:

**1.** **ТП ДЛС ‚,ЧEРНИ ЛОМ“ гр.Попово** при СИДП ДП Шумен**,** със седалище и адрес на управление: гр. Попово, общ.Попово, обл.Търговище, бул. „Михаил Маджаров” № 68, с ЕИК: 2016174120095, представлявано от инж. Юлиан Будаков в качеството на директор на стопанството и Ивета Димитрова – ръководител счетоводен отдел, наричано по-долу за краткост **ВЪЗЛОЖИТЕЛ**, от една страна

**и**

**2. „ ……………….**“ , със седалище и адрес на управление: ,

ЕИК , представлявано и управлявано от в

качеството му на , наричано за краткост **ИЗПЪЛНИТЕЛ,** се сключи

настоящият договор за следното:

на основание чл.35, ал.1 от Наредба за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти и Заповед №……. от ……2021 год. Директора на ТП ДЛС „Черни Лом“ гр. Попово за определяне на изпълнител на открита със Заповед №……./……..2021 г. процедура за възлагане на дейности в горските територии, се сключи настоящият договор

1. ПРЕДМЕТ НА ДОГОВОРА

**Чл.1.** Възложителят възлага, а Изпълнителят се задължава да извърши на свой риск, при условията на настоящия договор и срещу възнаграждение, дейности по чл.10, ал.1, т.3 от Наредба за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти, а именно: **„Товарене, транспортиране до ТИР станция и претоварване на дървесина по заявки в горски насаждения, разположени в горски територии - държавна собственост в района на дейност на ТП ДЛС „ЧЕРНИ ЛОМ“.**

**Чл.2.** Изпълнението на дейностите предмет на настоящия договор ще бъде възлагано от Възложителя, с оглед възникналите му потребности чрез заявка, съдържаща количеството дървесина за транспортирани и разтоварване, отправена по електронна поща или телефон.

1. СРОК НА ДОГОВОРА

**Чл.3. (1)** Срокът на изпълнение на договора е от датата на подписването му до **31.12.2021г.**

1. Срокът на договора може да бъде удължен по взаимно писмено съгласие на страните по договора в случай, че форсмажорни обстоятелства или други обективни причини не позволяват изпълнението на дейностите в договорения срок.
2. Срокът за изпълнение на дейностите по конкретна заявка е не по-късно от **2 (два)**работни дни от датата на получаване на заявка от Възложителя.
3. СТОЙНОСТ И НАЧИН НА ПЛАЩАНЕ

**Чл.4.** Общата стойност за изпълнение на дейностите в обект №…….. е в размер на ………………..( ) лева без вкл. ДДС.

**Чл.5.** За изпълнение предмета на договора Възложителят заплаща на Изпълнителя, разходи по действително транспортирано до ТИР станция и претоварено количество дървесина от ДГТ на територията на ТП ДЛС “Черни Лом“ гр. Попово.

**Чл.6.** Разплащането ще се извършва за реално извършени дейности по товарене, транспортиране и претоварване на дървесина по договорена единична цена, съгласно Приложение № 2, неразделна част от настоящия договор.

**Чл.7.** При разлики между посочените количества в документацията и действително натовареното, транспортирано и претоварено количество дървесина, съгласно предавателно-приемателните протоколи, заплащането ще се извършва на база действително натоварено, транспортирано и претоварено количество дървесина по договорената цена, отразена в Приложение № 2 от настоящия договор.

**Чл.8. (1)** Плащането на Изпълнителя ще се извършва въз основа изготвените предавателно-приемателните протоколи и представена фактура, подписани от упълномощени длъжностни лица от страна на Възложителя и Изпълнителя, в срок до 30-то число на месеца следващ отчетния.

**(2)** Плащането се извършва в български левове по следната банкова сметка, посочена от Изпълнителя:

**Банка …..BICкод: ………………… IBAN……………………………**

1. **ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.9. ВЪЗЛОЖИТЕЛЯТ е длъжен:**

1. Да предаде на ИЗПЪЛНИТЕЛЯ обекта, в който ще се осъществява възложената дейност във вид, осигуряващ нейното безпрепятствено изпълнение. Предаването на дейностите се извършва с подписването на двустранен предавателно-приемателен протокол за сортиментите и количествата подлежащи на товарене, транспортиране и претоварване.
2. Да осигури на ИЗПЪЛНИТЕЛЯ достъп до подотделите, включени в обекта, чрез проходимост на горските пътища в горските територии – държавна собственост , за превозните средства и декларираната при проведената процедура техника .
3. Да предостави на ИЗПЪЛНИТЕЛЯ всички необходими документи, съгласно действащата нормативна уредба, информация и данни, пряко или косвено свързани или необходими за изпълнение на предмета на договора .
4. Да уведоми писмено Изпълнителя в 3 (три)-дневен срок от настъпването или прекратяването /отпадането/ на възникнали форсмажорни обстоятелства по смисъла на §1 от настоящият договор, възпрепятстващи изпълнението на договора и да представи доказателства за това. В тези случаи настъпилите промени се уреждат чрез подписване на допълнително споразумение.
5. Да оказва необходимото съдействие на ИЗПЪЛНИТЕЛЯ при и по повод изпълнение на задълженията му по договора.
6. Да следи за правилното изпълнение на дейността, както и за недопускане на повреди на стоящия дървостой, уплътняване на влажни и меки почви, повреди и ерозия на извозните пътища, в съответствие с всички приложими технически изисквания, норми и стандарти, произтичащи от действащата нормативна уредба.
7. Да уведоми писмено ИЗПЪЛНИТЕЛЯ за установени отклонения на изпълнението с уговореното и констатирани недостатъци при извършената работа в срок от 3 работни дни след констатирането им. Дава задължителни указания и препоръки на ИЗПЪЛНИТЕЛЯ в писмена форма при констатирани пропуски по изпълнение на възложената работа.
8. Да осигури свой представител за приемане на извършената работа в договорените срокове и да приеме изпълнението на дейностите, когато те са изпълнени от ИЗПЪЛНИТЕЛЯ съгласно условията на договора, за което се подписва двустранен предавателно –приемателен протокол;
9. Да заплати на ИЗПЪЛНИТЕЛЯ възнаграждението за приетата работа, съгласно подписания /те двустранен/ни протокол/и , срещу издадена фактура в срок до 30-то число на месеца, следващ отчетения.

**Чл.10. ВЪЗЛОЖИТЕЛЯТ има право:**

1. Да извършва промени в обема на договорираната дейност или да разсрочи изпълнението на същата по договора при неосигурено финансиране.
2. Постоянно да контролира километричния пробег на автомобила и доставените

количества.

1. Да задържи гаранцията за изпълнение или част от нея при неизпълнение от страна на Изпълнителя на клаузи от договора и да получи неустойка в размера, определен в настоящия договор.
2. Да осъществява текущ контрол по изпълнението на поетите от ИЗПЪЛНИТЕЛЯ договорни задължения без да възпрепятства работата му и да нарушава неговата оперативна самостоятелност.
3. Издава разпореждания за временно спиране или цялостно прекратяване на дейностите, свързани с изпълнение на възложената работа в следните случаи:

5.1 При неспазване на изискванията на приложимото законодателство, в т.ч. ЗГ и/или свързаните с него подзаконови нормативни актове, ЗЗБУТ, правилата и нормите за пожарна безопасност.

5.2 Форсмажорни обстоятелства по смисъла на §1 от настоящият договор.

5.3 При отпадане на необходимостта от извършване на някоя от дейностите предмет на договора.

5.4 Спре временно дейностите при преовлажнени почви и условия, предразполагащи увреждане на горските почви.

6. Да предприеме всички необходими правомерни действия, както и да търси съдействие от компетентните държавни органи, за установяване на факти и обстоятелства, относно настъпили промени, спрямо ИЗПЪЛНИТЕЛЯ, В РЕЗУЛТАТ НА КОИТО ИЗПЪЛНИТЕЛЯТ ВЕЧЕ НЕ ОТГОВАРЯ НА ИЗИСКВАНИЕЯТА НА ВЪЗЛОЖИТЕЛЯ ЗА ИЗПЪЛНЕНИЕ НА ДЕЙНОСТТА.

1. **ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.11. ИЗПЪЛНИТЕЛЯ има право:**

1. Да получи възнаграждение за извършените от него дейности по товарене,

транспортиране и претоварване, според условията и сроковете уговорени с настоящия договор.

1. Да иска от ВЪЗЛОЖИТЕЛЯ необходимото съдействие за изпълнение на договора,

включително предоставяне на нужната информация и документи за изпълнение на договора.

1. Да изиска от ВЪЗЛОЖИТЕЛЯ приемането на извършената работа в договорените срокове, когато са изпълнени условията на договора .

**Чл.12. ИЗПЪЛНИТЕЛЯ е длъжен:**

1. Да извърши качествено и в срок възложените му с настоящия договор дейности.
2. Да осигури технически изправен автомобил с висока проходимост, подходящ за транспортиране на дървесина, разполагащ със система за проследяване (GPS) .
3. Да осигури правоспособен водач и работници за товарене и претоварване, и/или техника.
4. Да се снабди със съответните разрешителни за достъп до горските територии.
5. При обективна невъзможност за изпълнение на договорените с настоящия договор дейности, поради форсмажорни обстоятелства по смисъла на §1 от настоящият договор, водещи до невъзможност за транспортиране на дървесината, да уведоми Възложителя писмено в **3** (три)**дневен срок** от настъпване на събитието и представи доказателства за това. Обстоятелствата се отразяват на място с подписване на двустранен протокол. В тези случаи страните подписват допълнително споразумение, с което уреждат настъпилите промени.
6. Да изпълни дадените от ВЪЗЛОЖИТЕЛЯ задължителни указания и препоръки при констатирани отклонения от предмета на договора и несъответствия при изпълнението на дейностите , отразени в констативни и предавателно – приемателни протоколи.
7. При изпълнение на възложените работи да спазва всички действащи разпоредби на Закона за движение по пътищата и правилника за неговото приложение, Закона за здравни и безопасни условия на труд и други.
8. Да спазва изискванията на действащите нормативни актове за техническа, противопожарна безопасност и охрана на труда при работа в горите и носи пълна отговорност при злополука с превозваните от него лица.
9. Да не предоставя на трети лица правото да извършват дейностите, предмет на настоящия договор.
10. Да не възпрепятства контрола по изпълнение на договора и предоставя ва ВЪЗЛОЖИТЕЛЯ информация , необходима за осъществяването му.
11. Да съхранява и опазва съществуващите горски пътища до обекта, съобразно действащата нормативна уредба и по начин, който не възпрепятства тяхната нормална експлоатация. Всички щети , нанесени на тези пътища в резултат от дейността на ИЗПЪЛНИТЕЛЯ се отстраняват за негова сметка.
12. Да поставя информационни табели по образец в насажденията, в които извършва възложените дейности, на основание чл. 13, ал. 4 от НУРВИДГТ.
13. Да поддържа в реална наличност декларираната от него техника за извършване на дейностите през целия срок на изпълнение на договора.
14. Да допуска до работа в обектите само физически лица ,назначени при него на трудов договор, съгласно КТ и притежаващи необходимата професионална квалификация за извършване на дейностите.
15. ПОДИЗПЪЛНИТЕЛЯТ когато е приложимо, има всички задължения на ИЗПЪЛНИТЕЛЯ по договора, като отговаря за неизпълнението им като за свое неизпълнение.
16. КОНТРОЛ И ПРИЕМАНЕ НА ТРАНСПОРТНАТА ДЕЙНОСТ

**Чл.13.** Контролът по изпълнение на дейността се извършва от Възложителя.

1. ГАРАНЦИЯ ЗА ИЗПЪЛНЕНИЕ. ОТГОВОРНОСТ ЗА НЕИЗПЪЛНЕНИЕ И САНКЦИИ

**Чл.14. (1)** Изпълнителят гарантира качествено изпълнение на договорените с настоящия договор дейности и представя гаранция за изпълнение на същия към момента на подписването му, във вид на/**парична сума или банкова гаранция**/ в размер на: **5%** *(пет на сто)* от стойността на договора, или……лв. (………..лева).

**(2)** Внесената гаранция за изпълнение на дейностите, предмет на договора се освобождава, в срок от 10 (десет) работни дни:

1. След изтичане срока на договора;
2. При прекратяване на договор, и/или прекратяване на договора по вина на Възложителя.

**Чл.15. (1)** Предоставената гаранцията за изпълнение по чл.14, ал.1, се задържа в полза на Възложителя, във всички случаи, при които договорът е прекратен по вина на Изпълнителя и/или е установено виновно неизпълнение на някое от задълженията на Изпълнителя, както и при неизпълнение на дадени писмени разпореждания от страна на Възложителя към Изпълнителя или наетите от него лица.

**(2)** Възложителят задържа гаранцията за изпълнение на договора, ако в процеса на неговото изпълнение възникне спор между страните, който е отнесен за решаване от компетентен съд - до приключване на спора с влязло в сила решение.

**Чл.16.** Изпълнителят носи цялата отговорност за запазване на дървесината в количествено и качествено отношение от момента на приемането й до момента на предаването й.

**Чл.17.** Изпълнителят отговаря за изгубването или погиването /изцяло или частично/ на транспортираната дървесина, освен ако вредата се дължи на непреодолима сила.

**Чл.18.** При изгубване или погиване на транспортираната дървесина по вина на Изпълнителя същият дължи на Възложителя обезщетение в размер на пазарната им стойност и гаранцията за изпълнение не се възстановява.

**Чл.19.** Изпълнителят отговаря при предаване на дървесината на лице различно от лицето, упълномощено да получи товара, съгласно издадения превозен билет.

**Чл.20.** За неизпълнение на възложената дейност в договорения срок по вина на Изпълнителя, същия заплаща неустойка в размер на 0.2% от стойността на неизвършените дейности на ден, но не повече от 50 %.

**Чл.21.** При отпадане на необходимостта от извършване на дейностите Възложителят не носи отговорност и не дължи обезщетение на Изпълнителя. В този случай Възложителят заплаща само действително извършените дейности.

**Чл.22.** Страните по договора не носят отговорност и не дължат неустойки за пълно или частично неизпълнение на задълженията си по договора, ако то се дължи на форсмажорни обстоятелства по смисъла на § 1 от настоящия договор, непреодолима сила и други обстоятелства, възникнали след сключването на договора, в резултат на които неговото изпълнение е обективно невъзможно.

**Чл.23. (1)** При причиняване на вреди, чийто размер надвишава този на предвидената в договора гаранция за изпълнение, страните следва по взаимно съгласие да посочат вещо лице от списъка на съответния окръжен съд, което да направи експертна оценка и определи размера на нанесените вреди.

**(2)** При липса на съгласие между страните относно размера на вредата, определена от вещото лице по реда на предходната алинея спора се отнася за решаване пред компетентния съд само относно частта, надвишаваща размера на гаранцията за изпълнение съгласно договора.

**Чл.24.** Договорените с настоящия договор неустойки се удържат от гаранцията за изпълнение, а когато последната се окаже недостатъчна за покриване размера на неустойките - разликата се внася доброволно от Изпълнителя или се търси по съдебен ред.

1. ПРЕКРАТЯВАНЕ НА ДОГОВОРА

**Чл.25.** Настоящия договор се прекратява:

1. с изтичане на срока на договора;
2. с пълното (навременно, точно и цялостно) изпълнение на всички задължения по договора;
3. по взаимно съгласие на страните, изразено писмено.

**Чл.26. (1)** Възложителят прекратява договора с едностранно писмено уведомление, без да дължи обезщетение за пропуснати ползи, когато Изпълнителят:

1. в резултат на настъпила промяна в обстоятелствата вече не отговаря на някое от изискванията по чл.18, ал.1, т.3 от Наредба за условията и реда за възлагане изпълнението на дейности в горските територии - държавна и общинска собственост и за ползването на дървесина и недървесни горски продукти и Възложителя;
2. е подписал декларация с невярно съдържание, във връзка с възлагането на дейността;
3. е допуснал неотстраними отклонения от определените с договора срокове, технологични и качествени показатели за извършване на съответната дейност;

**(2)** Възложителят може да прекрати едностранно договора, ако в резултат на обстоятелства, възникнали след сключването му не е в състояние да изпълни своите задължения, включително и при неосигурено финансиране.

1. СПОРОВЕ. СЪОБЩЕНИЯ и ИЗМЕНЕНИЕ

**Чл.27. (1)** Страните по настоящия договор ще отправят всички съобщения и уведомления помежду си само в писмена форма.

1. Писмената форма се смята за спазена и когато тя е отправена по електронна поща, препоръчана поща, телефакс или на ръка в деловодството на ТП ДЛС „Черни Лом“ гр. Попово или друго техническо средство, което изключва възможността за неточно възпроизвеждане на изявлението.
2. Адресите за кореспонденция на страните са:
3. За Възложителя: гр. Попово,7800, бул. „Михаил Маджаров“ № 68,
4. За Изпълнителя:

**(4)** При промяна на седалището или посочения адрес за кореспонденция на някоя от страните по договора същата е длъжна в **7 /седем/ дневен срок** от промяната да информира писмено ответната страна в противен случай всички съобщения, уведомления и книжа се считат за редовно връчени.

**Чл.28.** Настоящият договор може да бъде изменян по взаимно съгласие между страните, изразено в писмена форма.

**Чл.29. (1)** Възникналите спорове по тълкуването и изпълнението на договора, както и по нерешени с договора въпроси ще се решават по споразумение между страните, а когато това се окаже невъзможно - по реда на гражданското законодателство на Република България.

**(2)** За всички въпроси, неуредени в настоящия договор, се прилагат разпоредбите на ТЗ, ЗЗД, ЗГ и другите действащи нормативни актове в страната.

1. ДОПЪЛНИТЕЛНИ и ЗАКЛЮЧИТЕЛНИ РАЗПОРЕДБИ

§1. По смисъла на настоящия договор:

1. ***„форсмажорни обстоятелства"*** са обстоятелства, които са възникнали след сключване на договора и не са резултат от действие или бездействие на страните, които не са могли да бъдат предвидени при полагане на дължимата грижа и правят невъзможно изпълнението при договорените условия, както и тези конкретно посочени в разпоредбата на §1,т.23 от Допълнителната разпоредба на „Наредбата за условията и реда за възлагане изпълнението на дейности в горските територии-държавна и общинска собственост и за ползването на дървесина и недървесни горски продукти“, като: природни бедствия, производствени аварии, военни действия, ембарго, правителствени забрани, стачки, бунтове, безредици и др.
2. ***„природно бедствие"*** са суша, градушка, наводнение, пожар, масови нападения от болести и вредители, слани, екстремно ниски температури, ветровали, снеговали, снеголоми, ледоломи, бури, проливни дъждове, земетресения, свличане на земни маси и др., определени с разпоредбата на §1,т.23 от Допълнителните разпоредби на „Наредбата за условията и реда за възлагане изпълнението на дейности в горските територии - държавна и общинска собственост и за ползването на дървесина и недървесни горски продукти“.

§2. **(1)** При възникването на форсмажорни обстоятелства по смисъла на §1 от настоящият договор, изпълнението на задълженията по договора и съответните насрещни задължения се спират за времетраенето на тези обстоятелства.

**(2)** Страна, която е засегната от форсмажорни обстоятелства, е длъжна в най-кратък срок, но не по-късно от 3 (три) дни от възникване на събитието, писмено да извести другата страна по договора. Известието задължително съдържа информация за:

1. очакваното въздействие на обстоятелства върху изпълнението на договора и/или изпълнение на дейностите в договорените срокове;
2. предложения за начините на намаление на ефекта от такова събитие, респ. обстоятелство;
3. предполагаемият период на действие и преустановяване на обстоятелството;
4. евентуалните последствия от тях за изпълнението на настоящия договор.
5. Удостоверяването на възникнали форсмажорни обстоятелства се извършва по установения законов ред, с представянето на сертификат за форсмажор, издаден от Българската търговско-промишлена палата.
6. В случай, че страната, засегната от форсмажорни обстоятелства, не изпрати писмено известие, дължи на другата страна обезщетение за вредите от това и няма право да иска удължаване на договорените срокове.
7. Настъпването на форсмажорни обстоятелствата по §1, не освобождава страните от изпълнение на задължения, които е трябвало да бъдат изпълнени преди настъпване на събитието.
8. При възникването на форсмажорни обстоятелства, доказани по надлежния ред с представяне на съответните документи, сроковете за изпълнение на задълженията по договора и съответните насрещни задължения се спират за времетраенето на обстоятелства.
9. Страна, която не може да изпълни задълженията си по този договор в уговорените срокове, поради възникнали форсмажорни обстоятелства, доказани със съответните документи, не носи отговорност и се освобождава от заплащане на неустойки и санкции свързани с изпълнение на договорираните срокове.
10. Страните не носят отговорност една спрямо друга по отношение на вреди, претърпени като последица от обстоятелствата по §1.
11. През времето, когато изпълнението на задълженията на някоя от страните е възпрепятствано от форсмажорно обстоятелство, за което е дадено известие в съответствие с клаузите на настоящия договор, до отпадане действието на съответното обстоятелство, страните предприемат всички необходими действия, за да избегнат или смекчат въздействието на обстоятелството и доколкото е възможно, да продължат да изпълняват задълженията си по договора, които не са възпрепятствани от обстоятелството.

§3. Никоя от страните не може да се позовава на форсмажорни обстоятелства, ако е била в забава и не е информирала другата страна за възникването на форсмажорните обстоятелства.

§4. Не е налице форсмажорно обстоятелство, ако събитието е настъпило в резултат на не положена грижа от някоя от страните или ако при полагане на дължимата грижа то е могло да бъде преодоляно.

§5. Страните възобновяват изпълнението на задълженията си по настоящия договор веднага, след отпадане на съответното обстоятелство и щом това е възможно.

***Неразделна част от настоящия договора е Приложение №2.***

Настоящия договор е съставен и подписан в два еднообразни екземпляра - един за Възложителя и един за Изпълнителя.

**ВЪЗЛОЖИТЕЛ: ТП ДЛС „Черни Лом"**

**ИЗПЪЛНИТЕЛ:**

**1. *&***

**1. *&***

**( )**

**(инж. …………..)**

1. ***&***

**(Ив. Димитрова)**

**ПРИЛОЖЕНИЕ № 2**

**към Договор № ……………… за възлагане на дейности – товарене, транспортиране и претоварване на дървесина от ДГТ на ТП ДЛС „Черни Лом“ гр. Попово**

|  |  |  |  |  |  |
| --- | --- | --- | --- | --- | --- |
| **Обект** | **Място на извършване на дейността** | **Вид дейност** | **Прогнозно количество дървесина /т./** | **Единична цена за подвоз , товарене и претоварване на разстояние до ТИР - станция, в мерна единица лв./тон.** | **Обща цена в лв. без ДДС** |
| **№…** | Горски територии държавна собственост в границите на ТП „ДЛС Черни Лом“ | Товарене, транспортиране до временна ТИР-станция на разстояние **до 5 км** и претоварване на дървесина | 1500 |  |  |
| Товарене, транспортиране до временна ТИР-станция на разстояние **над 5 км** и претоварване на дървесина | 1000 |  |  |
| **Всичко за обекта:** | | | **2500** |  |  |

**ВЪЗЛОЖИТЕЛ: ТП ДЛС „Черни Лом"**

**ИЗПЪЛНИТЕЛ:**

**1. *&***

**1. *&***

**( )**

**(инж. ……………..)**

***2.&***

**(Ив. Димитрова)**